**Tăcerile din noi**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tu taci, iubire agățată de crengi,

Liliacul din noaptea insomniilor lungi

Măsoară orbirea din inimile seci...

Și tu? Tot cu nepăsarea de gheață te- ntreci?

Eu tac în deznădejdea furtunilor nopții

Și-n intunericul nemilos al sorții,

Doar bătăile inimii tale propagă

Câte- o speranță de iubire oloagă...

Tăcerile din noi ne târăsc prin noroaie

Și- asteptăm să ne spele tristețea o ploaie,

Cu puteri nebănuite vom șterge rugina

Deschizând lacătul să patrundă lumina...